kalixlouiis/myanmar-wikipedia-corpus huggingface dataset:
ကိုးကား နောက်ထပ်ဖတ်ရှုလေ့လာရန် Das I (2002). A Photographic Guide to Snakes and other Reptiles of India. Sanibel Island, Florida: Ralph Curtis Books. 144 pp. . (Bungarus niger, p. 51). Grosselet O, Vauche M, Gupta A, Gupta S (2004). "Bungarus niger Wall, 1908 (Reptilia: Serpentes: Elapidae): Extension of range to Cachar district, Assam, India". Russian J. Herpetol. 11 (1): 10-11. Slowinski JB (1994). "A phylogenetic analysis of Bungarus (Elapidae) based on morphological characters". Journal of Herpetology 28 (4): 440-446. Smith MA (1943). The Fauna of British India, Ceylon and Burma, Including the Whole of the Indo-Chinese Sub-region. Reptilia and Amphibia. Vol. III.—Serpentes. London: Secretary of State for India. (Taylor and Francis, printers). xii + 583 pp. (Bungarus niger, p. 417). Tillack, Frank; Grossmann, Wolfgang (2001). "Ein neuer Nachweis zur Schlangenfauna Nepals: Bungarus niger Wall, 1908 (Reptilia: Serpentes: Elapidae) ". Sauria 23 (1): 3-9. (in German). Wall F (1908). "A Popular Treatise on the Common Indian Snakes. Part VIII". J. Bombay Nat. Hist. Soc. 18 (4): 711-735 + Plate VIII. (Bungarus niger, new species, pp. 715–716). ကဏ္ဍ:ငန်းမြွေ မျိုးစုဝင်များ ကဏ္ဍ:အာရှတိုက်၏ မြွေများ ကဏ္ဍ:နီပေါနိုင်ငံ၏ တွားသွားသတ္တဝါများ ကဏ္ဍ:အိန္ဒိယနိုင်ငံ၏ တွားသွားသတ္တဝါများ ကဏ္ဍ:ဘူတန်နိုင်ငံ၏ တွားသွားသတ္တဝါများ ကဏ္ဍ:ဘင်္ဂလားဒေ့ရှ်နိုင်ငံ၏ တွားသွားသတ္တဝါများ။
မီဇိုရမ်ပြည်နယ် ဥပဒေပြုလွှတ်တော် ရွေးကောက်ပွဲကို ၂၀၂၃ ခုနှစ် နိုဝင်ဘာလ ၇ ရက်နေ့တွင် ကျင်းပခဲ့ပြီး ကိုယ်စားလှယ်လောင်း ၁၇၄ ဦး ရှိသည့် မီဇိုရမ် ဥပဒေပြုလွှတ်တော် ကိုယ်စားလှယ် ၄၀ လုံးကို ရွေးကောက်တင်မြှောက်ကာ ၈၀.၆၆ ရာခိုင်နှုန်း မဲပေးခဲ့ကြသည်။
မဲများကို 2023 ခုနှစ် ဒီဇင်ဘာလ 4 ရက်နေ့တွင် ရေတွက်ခဲ့ပြီး ဇိုရမ်ပြည်သူ့လှုပ်ရှားမှု၏ အောင်ပွဲသည် အမတ်နေရာ 40 အနက် 27 နေရာ အနိုင်ရရှိမှုကို ပြသခဲ့သည်။
လိုင်ဇာ အစုအပြုံလိုက် သတ်ဖြတ်ခံရမှု သည် ၂၀၂၃ ခုနှစ် အောက်တိုဘာလ ၉ ရက်နေ့ည ၁၁ နာရီဝန်းကျင်တွင် ကချင်ပြည်နယ်၊ လိုင်ဇာမြို့အနီး မုန်လိုင်ခက် စစ်ရှောင်စခန်းအား လက်နက်ကြီးဖြင့် ပစ်ခတ်ခံရမှုကြောင့် ကလေးသူငယ် ၁၁ ဦးအပါအဝင် စစ်ဘေးဒုက္ခသည် ၂၉ ဦး သေဆုံးပြီး ၅၇ ဦး ထိခိုက် ဒဏ်ရာရရှိခဲ့သော ဖြစ်ရပ် ဖြစ်သည်။
နောက်ခံ ဖြစ်ရပ် ကေအိုင်အေ အခြေစိုက် လိုင်ဇာမြို့နှင့် နှစ်မိုင်အကွာ မုန်လိုင်ခက်စစ်ရှောင်စခန်းတွင် ၂၀၂၃ ခုနှစ် အောက်တိုဘာလ ၉ ရက်နေ့ည ၁၁ နာရီဝန်းကျင် လက်နက် ကျရောက်ပေါက်ကွဲခဲ့ရာ အမျိုးသမီးနှင့် ကလေးငယ်များအပါအဝင် လူပေါင်း ၂၉ ဦးသေဆုံးခဲ့သည်ဟု ကေအိုင်အေ/ကေအိုင်အိုက ပြောဆိုခဲ့သည်။
သေဆုံးသူ ကလေးငယ် ၁၁ ဦးတွင် ၁၂ နှစ်အောက် မိန်းကလေး ၃ ဦးနှင့် ယောက်ျားလေး ၃ ဦး ပါဝင်ခဲ့သည်။
ထိခိုက်ဒဏ်ရာရသူ ၅၆ ဦး ရှိပြီး ယင်းအနက် ၄၄ ဦးအား ဆေးရုံသို့ တင်ပို့ထားခဲ့ရသည်။
ဤဒုက္ခသည်စခန်းသည် မုန်လိုင်ခက်ရွာ၏ ကုန်းမြင့်အောက်ကပ်လျက်တွင် တည်ရှိပြီး အိမ်ထောင်စု ၁၀၀ နီးပါး နေထိုင်သည်။
၂၀၁၁ ခုနှစ်က ဖြစ်ပွားခဲ့သော တိုက်ပွဲများနှင့် ၂၀၂၃ ခုနှစ် ဇူလိုင်လဆန်းတွင် ဖြစ်ပွားခဲ့သော တိုက်ပွဲများကြောင့် နမ်ဆန်ယန်ရွာမှ ဒေသခံအများစုခိုလှုံနေသော စခန်းဖြစ်သည်။
အငြင်းပွားဖွယ်ရာများ ပေါက်ကွဲမှုဖြစ်ပွားအပြီး နာရီပိုင်းအကြာတွင် စစ်ကောင်စီပြောခွင့်ရ ဗိုလ်ချုပ်ဇော်မင်းထွန်းက ထိုတိုက်ခိုက်မှုအား ၎င်းတို့စစ်တပ်က လုပ်ဆောင်ခြင်းမဟုတ်ကြောင်း ငြင်းဆိုခဲ့သည်။
မုန်လိုင်ခက်အနီး KIA သင်တန်းကျောင်းရှိ အမိုနီယမ် နိုက်ထရိတ် (ယမ်း) သိုလှောင်ရုံ ပေါက်ကွဲခဲ့ခြင်းဖြစ်ကြောင်း ဖြစ်စဉ်အပြီးနှစ်ရက်အကြာ အောက်တိုဘာလ ၁၁ ရက်နေ့တွင် တပ်မတော်ကာကွယ်ရေးဦးစီးချုပ်ရုံးက သတင်းထုတ်ပြန်ခဲ့သည်။
ဤအဖြစ်အပျက်သည် စစ်ကောင်စီ၏ တိုက်ခိုက်မှုဖြစ်ကြောင်း ကေအိုင်အေက ပြောဆိုခဲ့ပြီး စစ်ကောင်စီထုတ်ပြန်ချက်ဖြစ်သော ယမ်းသိုလှောင်ရုံပေါက်ကွဲမှုဖြစ်သည်ကိုလည်း ငြင်းဆိုထားသည်။
တရုတ်အစိုးရပိုင် China Radio International မြန်မာပိုင်းစာမျက်နှာက အမြောက်ပစ်ခတ်မှုဟု ဖော်ပြခဲ့သလို တရုတ်နိုင်ငံခြားရေးဝန်ကြီးဌာန၏ ပုံမှန်သတင်းစာရှင်းလင်းပွဲတွင်လည်း အမြောက်ပစ်ခတ်မှုကြောင့်ဟု တရုတ်နိုင်ငံခြားရေးဝန်ကြီးဌာနမှ ပြောရေးဆိုခွင့်ရှိသူ ဝမ်ဝင်ပင်က ပြောကြားခဲ့သည်။
တုံ့ပြန်မှုများ နိုင်ငံတကာ စစ်ဘေးရှောင်စခန်း တိုက်ခိုက်ခံရမှုတွင် အရပ်သားများ သေဆုံးရသည့်အခြေအနေကို များစွာထိတ်လန့် ဝမ်းနည်းရကြောင်း ကုလသမဂ္ဂကလေးများရန်ပုံငွေအဖွဲ့ ယူနီဆက်ဖ်က ထုတ်ပြန်ခဲ့သည်။
၇၈ ကြိမ်မြောက် ကုလသမဂ္ဂ အထွေထွေညီလာခံ၊ ပထမကော်မတီ၏ အထွေထွေမူဝါဒရေးရာ မိန့်ခွန်းပြောကြားမှု အစီအစဉ်တွင် အမျိုးသားညီညွတ်ရေးအစိုးရ၏ ကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ် သံအမတ်ကြီး ဦးကျော်မိုးထွန်းကလည်း မြန်မာစစ်တပ်ကို အပြည့်အဝ လက်နက်ပိတ်ပင်ခြင်း၊ တိုက်လေယာဉ်ဆီများ တင်သွင်းမှု ရပ်ဆိုင်းခြင်းများအား အမြန်ဆောင်ရွက်ရန် ကုလသမဂ္ဂအဖွဲ့ဝင်နိုင်ငံများနှင့် လုံခြုံရေးကောင်စီကို တိုက်တွန်းကြောင်း ပြောကြားခဲ့သည်။
မြန်မာနိုင်ငံ ကုလသမဂ္ဂရုံးကလည်း ဤတိုက်ခိုက်မှုအပေါ် များစွာထိတ်လန့် ဝမ်းနည်းရကြောင်း ဖော်ပြခဲ့သည်။
သတင်းနှင့် ပတ်သက်၍ တရုတ်နိုင်ငံအနေဖြင့် အထူးစိုးရိမ်ကြောင်းနှင့် တရုတ်-မြန်မာနယ်စပ် လုံခြုံရေးအတွက် တင်းမာမှုများအား ရှောင်ရှားပြီး သဘောထား ကွဲပြားမှုများကို သက်ဆိုင်သူများအနေဖြင့် ငြိမ်းငြိမ်းချမ်းချမ်း ဆွေးနွေးညှိနှိုင်း ဖြေရှင်းကြရန် တရုတ်နိုင်ငံခြားရေးဝန်ကြီးဌာန ပြောခွင့်ရပုဂ္ဂိုလ် Wang Wenbin က အောက်တိုဘာလ ၁၀ ရက်နေ့ ဘေဂျင်းမြို့တော် သတင်းစာ ရှင်းလင်းပွဲတွင် ပြောကြားခဲ့သည်။
မြန်မာနိုင်ငံဆိုင်ရာ ဗြိတိန်သံရုံးကလည်း မြန်မာစစ်တပ်၏ တိုက်ခိုက်မှုကြောင့် အပြစ်မဲ့ပြည်သူအများအပြား အသက်ဆုံးရှုံးကြသောသတင်းကို ကြားသိရသည့်အတွက် ထိတ်လန့်တုန်လှုပ်မိကြောင်း ဖေ့စ်ဘွတ်ခ်စာမျက်နှာတွင် ရေးသားဖော်ပြခဲ့သည်။
ပြည်တွင်း ဤတိုက်ခိုက်မှုအား စစ်ကောင်စီက ပြုလုပ်ခြင်းဖြစ်ကြောင်း ကေအိုင်အိုက ပြောဆိုခဲ့သော်လည်း နိုင်ငံတော်စီမံအုပ်ချုပ်ရေးကောင်စီက ပြုလုပ်ခြင်းမဟုတ်ကြောင်း စစ်ကောင်စီ၏ ပြောရေးဆိုခွင့်ရှိသူ ဗိုလ်ချုပ်ဇော်မင်းထွန်းက ပေါက်ကွဲမှု ဖြစ်ပွားပြီး နာရီပိုင်းအကြာတွင် ငြင်းဆိုခဲ့သည်။
ကချင်လူ့အခွင့်အရေးစောင့်ကြည့်အဖွဲ့ (KHRW) က စစ်ကောင်စီ၏ ယခုလုပ်ရပ်အား ပြင်းပြင်းထန်ထန် ကန့်ကွက် ရှုတ်ချခဲ့ပြီး စစ်ကောင်စီ၏ အကြမ်းဖက်မှုကို ပံ့ပိုးကူညီပေးနေသော အဖွဲ့အစည်းများနှင့် လူပုဂ္ဂိုလ်များအား ထိထိရောက်ရောက် အရေးယူ ဆောင်ရွက်ပေးရန်နှင့် စစ်ကောင်စီကို နိုင်ငံတကာခုံရုံးကို အမြန်ဆုံးအရေးယူ ဆောင်ရွက်ပေးရန် တောင်းဆိုခဲ့သည်။
ဆက်စပ်ဖတ်ရှုရန် ဖားကန့် အစုအပြုံလိုက် သတ်ဖြတ်ခံရမှု ကိုးကား ကဏ္ဍ:ကချင်ပြည်နယ် ကဏ္ဍ:မြန်မာနိုင်ငံရှိ လူသတ်ပွဲများ စာရင်း ကဏ္ဍ:မြန်မာနိုင်ငံ၏ ပြည်တွင်းပဋိပက္ခများ။
ဒေါ်မိမိမော် (၁၉၆၂ ဖွား)သည် မြန်မာတရားသူကြီးတစ်ဦး ဖြစ်သည်။
သူသည် လက်ရှိတွင် မကွေးတိုင်းဒေသကြီးတရားလွှတ်တော် ၏ တရားသူကြီးချုပ် တာဝန်ကို ထမ်းဆောင်နေကာ ထိုတာဝန်ကို ၂၀၂၃ ခုနှစ် အောက်တိုဘာလ ၁၀ရက်တွင် ပေးအပ်ခံရသည်။
ယင်းမတိုင်မီ ခရိုင်တရားသူကြီးတာဝန်၊မွန်ပြည်နယ်တရားရေးဦးစီးမှူး တာဝန်များထမ်းဆောင်ခဲ့သည်။
ပညာရေး ရန်ကုန်တက္ကသိုလ်မှ ဥပဒေဘွဲ့ကို ၁၉၈၄ ခုနှစ် တွင် ရရှိခဲ့သည်။
ဝန်ထမ်းဘဝ တရားသူကြီး ဒေါ်မိမိမော် သည် ၁၉၈၅ ခုနှစ် ကစပြီး တရားရေးဝန်ထမ်းအဆင့်(၄)အဖြစ် တရားရေးဌာန သို့ ရောက်ရှိလာပြီး အဆင့်ဆင့်ရာထူးတိုးမြှင့်ခံရကာ မွန်ပြည်နယ်တရားလွှတ်တော်တွင် ပြည်နယ်တရားရေး ဦးစီးမှူး အဆင့်အထိ တရားရေးဝန်ထမ်းလုပ်သက် (၃၆) နှစ်တိတိတာဝန် ထမ်းဆောင်ခဲ့သည်။
ထိုကာလများအတွင်း သူသည် ရွှေဘိုခရိုင်တရားရုံး၊ ဖျာပုံခရိုင်တရားရုံး၊ မော်လမြိုင်ခရိုင်တရားရုံးတို့တွင် ခရိုင်တရားသူကြီး အဖြစ်ပါ တာဝန်ထမ်းသည်။
တရားလွှတ်တော်တရားသူကြီးဘဝ မကွေးတိုင်းဒေသကြီးတရားလွှတ်တော်၊ တိုင်းဒေသကြီး တရားလွှတ်တော်တရားသူကြီးအဖြစ် ၂၀၂၁ ခုနှစ်၊ နိုဝင်ဘာလ ၈ရက်တွင် ခန့်အပ်တာဝန်ပေးအပ်ခြင်းခံရကာ ၂၀၂၃ အောက်တိုဘာ ၁၀ ရက်တွင် တိုင်းတရားလွှတ်တော်၏ တတိယမြောက် တရားသူကြီးချုပ် ဖြစ်လာခဲ့သည်။
ဂါဇာ -အစ္စရေး ပဋိပက္ခ သည် အစ္စရေး-ပါလက်စတိုင်း ပဋိပက္ခ ၏ ဒေသဆိုင်ရာ အစိတ်အပိုင်းတစ်ခုဖြစ်သည်။
ပဋိပက္ခသည် ၂၀၀၅ ခုနှစ်တွင် အစ္စလာမ္ မစ် နိုင်ငံရေးပါတီ ဟားမတ်စ ်၏ ရွေးကောက်ပွဲမှ အစပြုလာနှင့်၂၀၀၆ ဂါဇာကမ်းမြှောင် တွင် ပါလက်စတိုင်းအာဏာပိုင် အဖွဲ့ခွဲပြီး ပါလက်စတိုင်းအစိုးရ မှ အနောက်ဘက်ကမ်းရှိ ဖာတာအစိုးရနှင့် ဟားမတ် စ်အစိုးရ အဖြစ်သို့ ကြီးထွားလာခဲ့သည်။
ဟားမတ် စ်ကို ရွေးကောက်ပွဲမှာ ဖာတာ ရှုံးနိမ့်ပြီးနောက် ဂါဇာမှာ ဖာတာကို ပြင်းပြင်းထန်ထန် ဖြုတ်ချခဲ့ပါတယ်။
အစ္စရေးကို ပါလက်စတိုင်း ဒုံးကျည်ဖြင့် တိုက်ခိုက်ခြင်း ၊ဂါဇာကမ်းမြောင်ကို အစ္စရေးလေကြောင်းတိုက်ခိုက်မှုနှင့် အီဂျစ်-အစ္စရေးတို့ ပူးပေါင်း ပိတ်ဆို့ခြင်းသည် ဂါဇာကမ်းမြောင်ကို ပိုမိုဆိုးရွားစေခဲ့သည်။
အရပ်သားများနှင့် စစ်ဘက်ဆိုင်ရာ ပစ်မှတ်များအကြား ခွဲခြားမှုမရှိသော အရပ်သားများနှင့် အရပ်ဘက် ဖွဲ့စည်းပုံ များအပေါ် တိုက်ခိုက်မှုများကိုနိုင်ငံတကာ အသိုင်းအဝိုင်းက ယူဆသည်။
အဆိုးအဝါဆုံး ရပ်သားပြည်သူများထိခိုက်နစ်နာရသည်။
ဥရုဝေလာ(ဠာ) (ထီ) [ဥရု+ဝေလာ။
ဥရု ဝေလာ+ဏ။
ဥရု+ဝေလာတိက္ကမ။
အတိက္ကမပုဒ်ကျေနေသည်] (၁) ကြီးမားသော-များပြားသော-သဲ၊ သဲအစု၊ သဲပုံ၊ သဲသောင်ပြင်။
တိပိဋကအဘိဓာန် အတွဲ-၄ အပိုင်း ခ (၂) သီလအပိုင်းအခြားကို လွန်ကျူးခြင်းကြောင့် ဆောင်ထားအပ်သော သဲပုံ။
(၃) ကြီးစွာသောသဲသောင်ကမ်းနှင့်တူသော သဲအစု သဲပုံကြီး။
ဗုဒ္ဓေါ ဘဂဝါ ဥရုဝေလာယံ ဝိဟရတိ နဇ္ဇာ နေရဉ္ဇရာယ တီရေ ဗောဓိရုက္ခမူလေ ပဌမာဘိသမ္ဗုဒ္ဓေါ။
ဥရုဝေလာယန္တိ မဟာဝေလာယံ၊ မဟန္တေ ဝါလိကရာသိမှီတိ အတ္ထော။
အထဝါ ဥရူတိ ဝါလိကာ ဝုစ္စတိ၊ ဝေလာတိ မရိယာဒါ၊ ဝေလာနတိက္ကမဟေတု အာဟဋာ ဥရု ဥရုဝေလာတိ ဧဝမ္ပေတ္ထ အတ္ထော ဒဋ္ဌဗ္ဗာ။
ဝိ၊ဋ္ဌ၊၃၊၂၃၄။
မဟာဝေလာ ဝိယ မဟာဝေလာ၊ ဝိပုလဝါလုကပုဉ္စတာယ မဟန္တော ဝေလာတဋော မဟန္တောဝေလာတဋော ဝိယာတိ အတ္ထော။
တေနာဟ “မဟန္တေ ဝါလိကရာသိမှီတိ အတ္ထော”တိ။
သာရတ္ထ၊၃၊၁၃၂။
ဥရုဝေလာယန္တိ ဧတ္ထ ဥရုသဒ္ဒါ မဟန္တဝါစီ၊ ဝေလာသဒ္ဒေါ တီရပရိယာယော ဥန္နတတ္တာဒိနာ ဝေလဝိယ ဝေလာ၊ ဥရု မဟန္တီ ဝေလာ ဥရုဝေလာ၊ တဿံ။
ဝိမတိ၊၂၊၈၃။
(မ၊ဋ္ဌ၊၂၊၇၈-၉။
မ၊ဋီ၊၂၊၁၂၉။
) ဥရုဝေလာယန္တိ ဧတ္ထ ဥရုသဒ္ဒါ မဟန္တပရိယာယောတိ “မဟာဝေလာယ”န္တိ။
ဝါလိကရာသိမှီတိ ဣမိနာ ဝေလာသဒ္ဒဿ ရာသတ္ထံ ဒေဿတိ။
ပါစိတ်၊ ယော။
ဝေလာယ အတိက္ကမော ဝေလာ ဥတ္တရပဒလောပဝသန၊ ဝေလာယ အာဟဋာ ဥရု ဥရုဝေလာ ပဒဝိပရိယာယဝသေနာတိ ဒဿတိ။
ဥရုဝေဠာယ ဆဗ္ဗဿာနိ ဒုက္ကရကာရိကံ ကရောန္တောပိ... ကာယံ သန္တပ္ပေသိ။
မ၊ဋ္ဌ၊၂၊၈၇။
ဥရုဝေဠာယံ မာပေတွာ၊ အဿမိံ နိဝသိ အဟံ။
အပ၊၂၊၁၃၆။
(၄) သဲအစုသဲပုံကြီးအနီး၌ တည်သောရွာ၊ ဥရုဝေလရွာ။
ယေန ဥရုဝေလာ သေနာနိဂမော။
မ၊၁၊၃၀၆။
ဥရုဝေလာတိ ယထာဝုတ္တဝါလိကရာသိဝေသန လဒ္ဓနာမော ဂါမော။
အညထာ တသ္မိံ ဝါလိကရာသိမှီ ဝိဟရတီတိ အာပဇ္ဇတိ၊ “ဥရုဝေလံ ပိဏ္ဍာယ ပါဝိသီတိ ယေန ဥရုဝေလသေနာနိဂမော”တိအာဒိဝစနဝိရောဓော စ။
ဝဇိရ၊၃၉၂။
ဥရုဝေလာယံ ဝိဟရတီ-(သံ၊၁၊၁၀၄။
အဘိ၊ဋ္ဌ၊၁၊၂၆၃)တိ ပဋိဝိဒ္ဓသဗ္ဗညုတညာဏော ဥရုဝေလဂါမံ ဥပနိဿာယ ဝိဟရတိ။
သံ၊ဋ္ဌ၊၁၊၁၅၅။
(၅) ဥရုဝေလနဂါး။
(၅) ဥရုဝေလနာဂ-ကြည့်။
ဥရုဝေလ ဂေါတမဘုရားရှင်မပွင်မီအခါကတစ်ထောင်သော အမျိုးကောင်းသားတို့သည် လူ့ဘောင်မှ ခွါ၍ ရသေ့ရဟန်းပြုပြီးလျှင် “ကာယကံ ဝစီကံတို့ကို လွန်ကျူးပြုကျင့်လျှင် သူတစ်ပါးတို့အား ထင်ရှားသောကြောင့် အချင်းချင်း စောဒနာခွင့် ရကြ၏။
မနောကံသက်သက်ကို ကြံစည်အောက်မေ့ရာ၌ သူတစ်ပါးတို့အား မထင်ရှားသောကြောင့် အချင်းချင်း စောဒနာခွင့် မရနိုင်၊ ထို့ကြောင့် ကာမဝိတက် စသည်ကို ကြံမိခဲ့သော် မိမိကိုယ်ကိုမိမိ ဆုံးမခြင်း ဖြစ်ရလေအောင် ဖက်ခွက်ဖြင့် သဲကို ဆောင်ယူ၍ ဤအရပ်၌ စုပုံထားကြရမည်”ဟု ကတိကဝတ် ပြုကုန်၏။
ထိုကတိကဝတ်အတိုင်း ကာမဝိတက် စသည်ကို ကြံစည်အောက်မေ့မိသော ရသေ့တို့သည် သဲအစုကို ဆောင်၍ စုပုံကြသောကြောင့် အကြိမ်များလာသောအခါ ကြီးစွာသော သဲစု သဲပုံကြီး ဖြစ်လာသဖြင့် ဥရုဝေလဟု ထင်ရှားလေသည်။
နောင်အခါ ထိုသဲစုသဲပုံကြီးကို နောင်လာနောက်သားတို့သည် ကာရံ၍ စေတီ ဌာန ပြုကြလေသည်။
ထိုဥရုဝေလ အရပ်၌ ဘုရားရှင်သည် ခြောက်နှစ်တိုင်တိုင် ဒုက္ကရ စရိယာ ကျင့်တော်မူခဲ့လေသည်။
ထိုသဲပုံကြီးအနီးရှိရွာကိုလည်း ဥရုဝေလ ဟု ခေါ်သည်။
ဥရုဝေလတော ဘုရားအလောင်းသည် တောအုပ်၌ နေ့သန့်နေတော်မူ၍ ညချမ်းအခါ၌ သောတ္တိယလှူအပ်သော မြက်ရှစ်ဆုပ်ကိုယူ၍ ဗောဓိမဏ္ဍိုင်သို့ ကြွတော်မူသည် ဟု-မ၊ဋ္ဌ၊၂၊၈-၌ လာသည်ကိုထောက်၍ ထိုသဲစုသဲပုံကြီး အနီး၌လည်း တောအုပ်ရှိကြောင်း သိရသည်၊ ထိုတောအုပ်ကိုပင် ရည်ရွယ်၍ “ဥရုဝေလတော၌ ဒုက္ကရစရိယကျင့်တော်မူသည်”ဟု စာဖွဲ့ကြသည်။
(သာသနာ ပါဠိ, အဋ္ဌကထာ, ဋီကာတို့၌မူ ဥရုဝေလတောဟု တိုက်ရိုက်မတွေ့ချေ။
ဗုဒ္ဓသာသနိကပထဝီဝင် ကျမ်း၊ နှာ။
၁၁၆-၌ " ဗုဒ္ဓသာသနာယတ္တတော်နှင့်စပ်သော) သင်္ခတကျမ်းများ၌ကား ဤ တောကို ဥရုဝေလွှာ” ဟု ခေါ်ဆိုရေးသားရာ ဟု အဓိပ္ပါယ်အားဖြင့် ဥသျှစ်သီးကြီးများ ရရှိနိုင်သော တော ဟုဆိုလိုသည်၊ ၎င်းဥရုဝေလာကို ယခု ဣန္ဒြိယတိုင်းသားများက (ဍ္ဎုံဂသျှရိ) ဟု ခေါ် ကြသည်၊ တည်ရာကား မဟာဗောဓိမှ အရှေ့ ဘက်အနီး နေရဉ္ဇရာမြစ်ရှိရာ၎င်းနေရဉ္ဇရာမြစ်၏ အရှေ့ဘက်ကမ်းမှာ တည်ရှိသည်”ဟု လာသည်။
ဘရာဇီး အန်နီမာဒို () သည် Imagem Filmes ရုပ်ရှင်ထုတ်လုပ်ရေးမှ ဖြန့်ချိခဲ့သည့် ၂၀၁၁ ခုနှစ်ထွက် ဘရာဇီး အန်နီမေးရှင်း စွန့်စားမှုဟာသ ရုပ်ရှင်ဖြစ်သည်။
ဤသည် ၃ဒီ နည်းပညာ မှ ထုတ်လုပ်ပြီး ပထမဆုံး ဘရာဇီး အန်နီမေးရှင်း ရုပ်ရှင်ဖြစ်သည်။
သရုပ်ဆောင်များ အက်ဒွာဒို ဂျဒိမ် ဖာနန်ဒို မေရီလီစ ဒိုင်ယန် ဒို့စ် ဆန်းတို့စ် မာရီယာနာ ကယ်လ်တာဘီယာနို အဲရီယယ် ဝူလင်ဂါ ဝေဖန်တုံ့ပြန်မှု သုံးသပ်ချက်ရမှတ်များဝက်ဘ်ဆိုဒ်ရမှတ်Omelete၂/၅အဒိုရိုစီနီမာ၁.၅/၅ ဆုများ +ခုနှစ်ဆုကဏ္ဍရလဒ်ကိုးကား၂၀၁၂Grande Prêmio do Cinema BrasileiroMenção Honrosa ကိုးကား ပြင်ပလင့်ခ် ကဏ္ဍ:၂၀၁၁ ရုပ်ရှင်ဇာတ်ကားများ ကဏ္ဍ:ဘရာဇီး ရုပ်ရှင်ဇာတ်ကားများ ကဏ္ဍ:ပေါ်တူဂီဘာသာစကား ရုပ်ရှင်ဇာတ်ကားများ ကဏ္ဍ:ဘရာဇီး ကာတွန်းရုပ်ရှင်ဇာတ်ကားများ။
အာချန်ဘာသာစကား (အာချန်: ; ) သည် တိဗက်-ဗမာနွယ်ဘာသာစကားတစ်ခုဖြစ်ပြီး တရုတ်နိုင်ငံ၊ ယူနန်ပြည်နယ်နှင့် မြန်မာနိုင်ငံ မြောက်ပိုင်းတွင် နေထိုင်ကြသော အာချန်လူမျိုး (မိုင်းသာလူမျိုးနှင့် ငေ့ါချမ်းလူမျိုး ဟူ၍လည်း သိကြ) တို့ ပြောဆိုကြသော ဘာသာစကား ဖြစ်သည်။
ပျံ့နှံ့မှု အာချန်ဘာသာစကားကို အောက်ပါဒေသများတွင် ပြောဆိုကြသည်။
လုံးချန်ကောင်တီ၊ ယူနန်ပြည်နယ် ဟူဆာ လျှံဟဲကောင်တီ ဇဲဒေါင် ရှင်းဆောင်း ဒါချန်း လူရှီမြို့ ကျန်းဒေါင် လောင်လျှန်းကောင်တီ တရုတ်နိုင်ငံရှိ အာချန်ဘာသာစကား အဓိက လေသံသုံးမျိုးမှာ Longchuan 陇川方言 Lianghe 梁河方言 Mangshi 芒市方言 (ယခင်အမည် Luxi 潞西方言) တို့ ဖြစ်သည်။
ကိုးကား ဆက်လက်ဖတ်ရှုရန် (3,023-item comparative word list of the Longchuan, Lianghe, and Mangshi dialects) ပြင်ပလင့်ခ်များ Bible in Achang Listen to a sample of Achang from Global Recordings Network Category:ယူနန်ပြည်နယ်၏ ဘာသာစကားများ Category:ဗမာနွယ် ဘာသာစကားများ။
thumb|မြန်မာနိုင်ငံရှိ ဇိုဘာသာစကား ပြောဆိုနေပုံ ဇို (ဇိုမီး သို့မဟုတ် ဇိုခမ်)ဘာသာစကားသည် မြန်မာနိုင်ငံ အနောက်ပိုင်းနှင့် အိန္ဒိယနိုင်ငံ အရှေ့မြောက်ပိုင်း မီဇိုရမ်နှင့် မဏိပူရပြည်နယ်တို့တွင် ပြောဆိုကြသော ကူကီး-ချင်း-မီဇို ဘာသာစကား တစ်ခု ဖြစ်သည်။
ကိုးကား ဆက်လက်ဖတ်ရှုရန် ပြင်ပလင့်ခ်များ https://www.academia.edu/735120/Zo_Tonology https://www.omniglot.com/writing/zou.htm Category:ကူကီး-ချင်းနွယ် ဘာသာစကားများ။
ဝိတက္က (ပု) [ဝိ+တက္က+ဏ။
ဝိတက္ကေန္တိ ဧတေန သယံ ဝါ ဝိတက္ကေတိ, ဝိတက္ကနမတ္တမေဝ ဝါတိ ဝိတက္ကော။
ဣတိဝုတ်၊ဋ္ဌ၊၁၃၇။
ဝိတက္ကေတီတိ ဝိတက္ကော၊ ဝိတက္ကနံ ဝါ ဝိတက္ကော။
အဘိ၊ဋ္ဌ၊၁၊၁၅၇။
ပဋိသံ၊ဋ္ဌ၊၁၊၄၇၊ ၇၅။
အာရမ္မဏံ ဝိတက္ကေတိ သမ္ပယုတ္တဓမ္မေ ... အဘိနိရောပေတီတိ ဝိတက္ကော။
ဝိဘာဝိနီ၊၉၀။
မဏိမဉ္ဇူ၊၁၊၂၃၇။
ဝိတက-သံ။
ဝိအက္က-ပြာ၊ ဝိယက္က-အဒ္ဓမာဂဓီ။
(၁) ဝိတက် -- (က) အာရုံကို ကြံကြောင်း ဖြစ်သော တရား။
(ခ) အာရုံကို ကြံတတ်သော တရား။
(ဂ) အာရုံကို ကြံခြင်းမျှ ဖြစ်သောတရား။
(ဃ) သမ္ပယုတ်တရားတို့ကို အာရုံသို့ ရှေ့ရှု တင်ပေးတတ်သော တရား။
(၁) (က) (ခ) (ဂ) (ဃ) သော ယေ တေ ဝိတက္ကာ ဟီနာ ဂမ္မာ။
ဝိတက္ကာ ဥပဓာဝန္တိ။
သံ၊၁၊၁၈၇။
ဝိတက္ကော စ အဝူပသန္တော ဟောတိ။
သံ၊၃၊၁၁။
ဝိဒိတာ ဝိတက္ကာ ဥပ္ပဇ္ဇန္တိ။
အံ၊၂၊၄၂၂။
ဝိတက္ကော ဟောတိ၊ ဝိစာရော ဟောတိ။
အဘိ၊ဓ၊၁၇။
ဝိတက္ကောပိ ဒိဋ္ဌိဋ္ဌာနံ။
ဒွေ ဝိတက္ကာ-ဗဟုလံ သမုဒါစရန္တိ။
ဣတိဝုတ်၊၂၁၆။
ဒေါင့်ကွင်းလည်းကြည့်။
(ဒီ၊၃၊၈၆။
အံ၊၁၊၃၄၅။
အဘိ၊ဓ၊၂၀၊ ၃၀-၁။
အဘိ၊ဝိ၊၈၈-၉၊ ၁၁၂၊ ၁၁၆၊ ၃၇၇-၈။
အဘိ၊က၊၃၈၄။
ဒီ၊ဋ္ဌ၊၁၊၁၁၂။
ဒီ၊ဋ္ဌ၊၂၊၄၉။
သံ၊ဋ္ဌ၊၁၊၁၇၉။
အံ၊ဋ္ဌ၊၁၊၃၀။
အံ၊ဋ္ဌ၊၂၊၂၂၇၊ ၂၉၇။
အဘိ၊ဋ္ဌ၊၁၊၁၃၊ ၈၅၊ ၂၁၄။
အဘိ၊ဋ္ဌ၊၂၊၄၃၂၊ ၄၇၆။
ဝိသုဒ္ဓိ၊၁၊၉၈၊ ၁၃၇-၉။
(င) ဆုံးဖြတ်ကြောင်းဖြစ်သော ဝိတက်။
(င) ဝိတက္ကနိဒါန-ကြည့်။
(၂) ဝိတက်, ဝိစာရ။
(၂) ဝိတက္ကေသူ (အံ၊၃၊၂၃၅) တိ ဝိတက္ကဝိစာရေသု။
အံ၊ဋ္ဌ၊၃၊၂၈၃။
ဝိတက္ကဂ္ဂဟဏေနေဝ တံသဟစရိတော ဝိစာရောပိ ဂဟိတော။
တေနေဝေ ဗဟုဝစနနိဒ္ဒေသော ကတောတိ အာဟ ဝိတက္ကေသူတိ ဝိတက္ကဝိစာရေသူ” တိ။
(၃) ဝိတက္ကသုတ် ၃-သုတ်။
(၃) သမဏဗြာဟ္မဏာ ဝိတက္ကံ၊ စိန္တာ ဝိဂ္ဂါဟိကာ ကထာ။
သံ၊၃၊၃၆၈။
ရာဂဒုစ္စရိတဝိတက္က၊ သညာ ဓာတူတိ ဝုစ္စတိ။
အံ၊၂၊၃၉၁။
ဝိတက္ကာ ဒေသနာ ဝိဇ္ဇာ၊ ပညာ ဓမ္မေန ပဉ္စမံ။
ဣတိဝုတ်၊၂၂၅။
တိပိဋကအဘိဓာန် အတွဲ-၁၉ ဝိတက်၏ လက္ခဏာစသည် ဝိတက်သည် အာရုံ၌ စိတ်ကို ရှေးရှုတင်ပေးခြင်းလျှင် မှတ်ကြောင်း လက္ခဏာရှိ၏။
အာရုံကို အစမှခေါက်ခြင်း, ရှေးရှုခေါက်ခြင်း,ထက်ဝန်းကျင် ခေါက်ခြင်း, လှည့်လည်၍ ခေါက်ခြင်း, ပြန်လှန်၍ ခေါက်ခြင်း, ဟူသော ကိစ္စရှိ၏။
အာရုံ၌ စိတ်ကို ရှေးရှုဆောင် တတ်, ဆွဲငင်တတ်သော တရားဟူ၍ ယောဂီ ရှေးရှုထင်တတ်၏။
ပုဂ္ဂိုလ်၏ဉာဏ်အား ထင်ခြင်းသို့ ရောက်သောအာရုံလျှင် နီးစွာသော အကြောင်းရှိ၏။
ပဋိသံ၊ဋ္ဌ၊၁၊၄၇-၈။
ဝိတက်နှင့် ဝိစာရ အထူး ဝိတက်နှင့် ဝိစာရတို့သည် မကြာခဏ အတူတကွ ဖြစ်ပေါ်လေ့ရှိသော်လည်း သဘောသဘာဝအားဖြင့် ကွဲပြားသည်။
ဝိတက်: အာရုံကို စတင်ထိတွေ့ခြင်း၊ စိတ်ကို အာရုံပေါ်သို့ ပို့ဆောင်ခြင်းဖြစ်ပြီး ကြမ်းတမ်းသော သဘောရှိသည်။
ဥပမာများ- ခေါင်းလောင်းကို ပထမဆုံးအကြိမ် ထုလိုက်သည့်အသံ။
ငှက်တစ်ကောင် ပျံတက်ရန် အားယူ၍ အတောင်ပံကို ခတ်ခြင်း။
ညစ်ပေနေသော ကြေးခွက်ကို လက်တစ်ဖက်ဖြင့် မြဲမြဲကိုင်ထားခြင်း။
ဝိစာရ: အာရုံပေါ်သို့ ရောက်ရှိပြီးသောစိတ်ကို ထိုအာရုံပေါ်၌ ဆက်လက်တည်တံ့အောင် အဖန်တလဲလဲ သုံးသပ်ခြင်း၊ ပွတ်တိုက်ခြင်းဖြစ်ပြီး သိမ်မွေ့သော သဘောရှိသည်။
ဥပမာများ- ခေါင်းလောင်းသံ ထုပြီးနောက် ဆက်လက်ညံနေသော ကြေးညည်းသံ။
ငှက်တစ်ကောင် ကောင်းကင်သို့ရောက်ပြီးနောက် အတောင်ပံကို ဖြန့်၍ ငြိမ်သက်စွာ လေဟုန်စီးနေခြင်း။
ကြေးခွက်ကို ဆပ်ပြာမှုန့်တို့ဖြင့် ပွတ်တိုက် သန့်စင်နေခြင်း။
ဤကွဲပြားမှုကြောင့် သမာဓိရှုပွားရာတွင် ပထမဈာန်၌ ဝိတက်နှင့် ဝိစာရ နှစ်ပါးလုံးပါဝင်ပြီး၊ ပိုမိုငြိမ်သက်သော ဒုတိယဈာန်သို့ တက်လှမ်းသောအခါ ကြမ်းတမ်းသော ဝိတက်ကို ပယ်ခွာရသည်။
နိဗ္ဗာနဂါမိနိပဋိပဒါ-စတုတ္ထတွဲ- ဖားအောက်တောရဆရာတော် ဝိတက်မပါဘဲ စိတ်က အာရုံယူနိုင်ပုံ အချို့သောစိတ်များသည် ဝိတက်၏ အကူအညီမပါဘဲ အာရုံကို ယူနိုင်ကြသည်။
ဒွေးပဉ္စဝိညာဏ်: မျက်စိ၊ နား၊ နှာခေါင်း၊ လျှာ၊ ကိုယ် ဟူသော အာရုံခံများ၌ ရူပါရုံ၊ သဒ္ဒါရုံ စသည့် အာရုံတို့ လာရောက်ထိခိုက်မှုသည် အလွန်ထင်ရှားသောကြောင့် ဝိတက်က သီးသန့်တင်ပေးစရာမလိုဘဲ အာရုံကို တိုက်ရိုက်သိနိုင်သည်။
ဒုတိယဈာန်အထက် ဈာန်စိတ်များ: ဤဈာန်စိတ်များတွင် ဝိတက်မပါဝင်တော့သော်လည်း အာရုံကို ကောင်းစွာယူနိုင်သည်။
အကြောင်းမှာ ဘာဝနာ၏ စွမ်းအား (ဘာဝနာဗလ) ကြောင့်ဖြစ်သည်။
ရှေးဦးစွာ ပထမဈာန်ကို အထုံ (ဝသီဘော်) နိုင်အောင် လေ့ကျင့်ထားသည့် အလေ့အကျင့် (ပရိစယ) ၏ စွမ်းအားကြောင့် နောက်ပိုင်းတွင် ဝိတက်မပါဘဲ စိတ်သည် မိမိဘာသာ အာရုံပေါ်သို့ တက်ရောက်နိုင်စွမ်းရှိလာသည်။
ဥပမာအားဖြင့် နန်းတော်သို့ မိတ်ဆွေ၏အကူအညီဖြင့် အကြိမ်ကြိမ်ဝင်ထွက်ဖူးသူသည် နောက်ပိုင်းတွင် ထိုမိတ်ဆွေမပါဘဲ ယုံကြည်မှုအပြည့်ဖြင့် ဝင်ထွက်နိုင်သကဲ့သို့ ဖြစ်သည်။
စေတနာ၊ မနသိကာရ၊ ဝိတက်တို့၏ ကွာခြားချက် ဤစေတသိက်သုံးပါးစလုံးသည် စိတ်ကိုအာရုံနှင့် ဆက်စပ်ပေးရာတွင် အရေးပါသော်လည်း လုပ်ငန်းတာဝန် ကွဲပြားသည်။
လှေပြိုင်ပွဲ ဥပမာဖြင့် ခွဲခြားမှတ်သားနိုင်သည်- ဝိတက်: လှေကို ပန်းတိုင် (အာရုံ) သို့ အမြန်ရောက်အောင် အားကုန်လှော်ခတ်ပေးသော လှေဝမ်းရှိ လှော်သမား နှင့်တူသည်။
သမ္ပယုတ်တရားများကို အာရုံဆီသို့ တွန်းပို့တင်ပေးသည်။
မနသိကာရ: လှေကို ပန်းတိုင် (အာရုံ) သို့ တည့်တည့်မတ်မတ်ရောက်အောင် ထိန်းကျောင်းပေးသော ပဲ့ကိုင် နှင့်တူသည်။
သမ္ပယုတ်တရားများကို အာရုံပေါ်သို့ လမ်းကြောင်းမလွဲအောင် ဖြောင့်ပေးသည်။
စေတနာ: လှေအဖွဲ့သားအားလုံးကို ညီညွတ်အောင် ဦးဆောင်၍ ပန်းတိုင် (အာရုံ) ကို အတိအကျ ဆွတ်ခူးနိုင်ရန် စေ့ဆော်စီမံပေးသော ဦးစီးသူ (သို့မဟုတ်) ပန်းဆွတ်သူ နှင့်တူသည်။
မိမိနှင့်ယှဉ်ဖက်တရားများကို အာရုံ၌ စုစည်းဖွဲ့စပ်ပေးသည်။
နိဗ္ဗာနဂါမိနိပဋိပဒါ-ဒုတိယတွဲ- ဖားအောက်တောရဆရာတော် ဝိတက် ၂-ပါး ဝိတက်သည် — (၁) ခေမဝိတက်-ဘေးကင်းခြင်းကို ပြုတတ်သော ကြံစည်ခြင်း။
(၂) ပဝိဝေကဝိတက်-ကိလေသာတို့ မှ ကင်းဆိတ်ခြင်းနှင့် တကွဖြစ်သော ကြံစည်ခြင်း ဟူ၍ ၂-ပါး အပြားရှိ၏။
(ဣတိဝုတ်၊၂၁၅။
ဣတိဝုတ်၊ဋ္ဌ၊၁၃၇-၄၁)။
ဝိတက် ၆-ပါး တစ်နည်း — ဝိတက်သည် အကုသိုလ် (မိစ္ဆာ) ဝိတက် ၃-ပါး နှင့် ကုသိုလ် (သမ္မာ) ဝိတက် ၃-ပါး ဟူ၍ ၆-ပါး အပြားရှိ၏။
ထိုတွင် အကုသိုလ် (မိစ္ဆာ) ဝိတက် ၃-ပါးဟူသည်ကား — (၁) ကာမဝိတက် - ဝတ္ထုကာမ၊ ကိလေသာကာမတို့နှင့် စပ်ယှဉ်သောကြံစည်ခြင်း။
(၂) ဗျာပါဒဝိတက် - စိတ်ကို ဖျက်ဆီးတတ်, ဖောက်ပြန်ခြင်းသို့ ရောက်စေတတ်သော (ဒေါသ)တရားနှင့် စပ်ယှဉ်သောကြံစည်ခြင်း။
(၃) ဝိဟိံသာဝိတက် - သတ္တဝါတို့ကို ညှဉ်းဆဲကြောင်းဖြစ်သော တရားနှင့် စပ်ယှဉ်သောကြံစည်ခြင်း ဟူ၍ ၃-ပါးရှိ၏။
ကုသိုလ် (သမ္မာ) ဝိတက် ၃-ပါးဟူသည်ကား — (၁) နေက္ခမ္မဝိတက် - အလောဘ စေတသိက်၊ ပဌမဈာန်၊ ကုသိုလ်စိတ် ၂၁-ပါး၊ နိဗ္ဗာန်ဟုဆိုအပ်သော ထွက်မြောက်တတ်သောတရားနှင့် စပ်ယှဉ်သောကြံစည်ခြင်း။
(၂) အဗျာပါဒဝိတက် - မေတ္တာ(အဒေါသ)နှင့် စပ်ယှဉ်သောကြံစည်ခြင်း။
(၃) အဝိဟိံသာဝိတက် - ကရုဏာနှင့် စပ်ယှဉ်သောကြံစည်ခြင်း ဟူ၍ ၃-ပါး ရှိ၏။
ဒီ၊၃၊၁၈၀။
မ၊၁၊၁၆၁-၂။
အံ၊၂၊၃၈၈။
ဒီ၊ဋ္ဌ၊၃၊၁၆၈။
မ၊ဋ္ဌ၊၁၊၃၈၃။
ဒီ၊ဋီ၊၃၊၁၈၅-၆။
မ၊ဋီ၊၂၊၆၇။
(ဥဒါန၊ ၁၁၈-၉။
ဣတိဝုတ်၊၂၅၁။
အဘိ၊ဝိ၊၃၇၇)၊ ဝိတက် ၉-ပါး တစ်နည်း — ဝိတက်သည် (၁) ကာမဝိတက် - ဝတ္ထုကာမ၊ ကိလေသာကာမတို့နှင့် စပ်ယှဉ်သောကြံစည်ခြင်း။
(၂) ဗျာပါဒဝိတက် - စိတ်ကို ဖျက်ဆီးတတ်၊ ဖောက်ပြန်ခြင်းသို့ ရောက်စေတတ်သော (ဒေါသ)တရားနှင့် စပ်ယှဉ်သောကြံစည်ခြင်း။
(၄) ဉာတိဝိတက် - အဆွေအမျိုးတို့နှင့်စပ်ယှဉ်သောကြံစည်ခြင်း။
(၅) ဇနပဒဝိတက် - တိုင်းပြည်, နိုင်ငံ, ဇနပုဒ်တို့နှင့် စပ်ယှဉ်သော ကြံစည်ခြင်း။
(၆) အမရာဝိတက် - မသေခြင်းအကျိုးငှာ ကြံစည်ခြင်း (ဝါ) သေခြင်းကင်းကွာ ချမ်းသာဖို့အကျိုးငှာ ဟု ယူဆ၍ ပင်ပန်းဆင်းရဲစွာ ကျင့်အပ်သော အကျင့်နှင့်စပ်ယှဉ်သော ကြံစည်ခြင်း (ဝါ) နတ်ချစ်ခြင်းအကျိုးငှာ ကြံစည်ခြင်း (ဝါ) နတ်ချစ်ခြင်းအကျိုးငှာ ဟု ယူဆ၍ ပင်ပန်းဆင်းရဲစွာ ကျင့်အပ်သော အကျင့်နှင့်စပ်ယှဉ်သော ကြံစည်ခြင်း (ဝါ) (တစ်ဖက်ဖက်၌ မရပ်တည်နိုင်သဖြင့်) မပြတ်သားသော "အမရ" မည်သော ငါးကဲ့သို့ ရှောင်လွှဲတတ်၊ ငြင်းပယ်တတ်သော ကြံစည်ခြင်း။
(၇) ပရာနုဒ္ဒယတာပဋိသံယုတ္တဝိတက် - သူတပါးတို့အား သနားတတ်သည်၏အဖြစ်နှင့် စပ်ယှဉ်သောကြံစည်ခြင်း။
(၈) လာဘသက္ကာရသိလောကပဋိသံယုတ္တဝိတက် - ပစ္စည်းဥစ္စာ၊ အရိုအသေပြုခြင်း၊ ကျော်စောခြင်းတို့နှင့် စပ်ယှဉ်သောကြံစည်ခြင်း။
(၉) အနဝညတ္တိပဋိသံယုတ္တဝိတက် - မိမိကို သူတစ်ပါးတို့က မထီမဲ့မြင်မပြုစေလိုခြင်း၊ အထင်အမြင်မသေးစေလိုခြင်း နှင့်စပ်ယှဉ်သော ကြံစည်ခြင်း ဟူ၍ ၉-ပါး အပြားရှိ၏။
သုတ္တနိ၊၂၈၀။
မဟာနိ၊၃၀၁-၂။
စူဠနိ၊၁၆၀။
သုတ္တနိ၊ဋ္ဌ၊၁၊၁၉။
သုတ္တနိ၊ဋ္ဌ၊၂၊၄၀)။
ဆက်စပ်ဖတ်ရှုရန် ဝိတက္က = ဝိတက် ကိုးကား ကဏ္ဍ:ဗုဒ္ဓဘာသာ ဝေါဟာရများ Category:ဝိပဿနာ။
ဦးကိုကိုလွင်(၁၉၆၂ ဖွား) သည် စွမ်းအင်ဝန်ကြီးဌာန ၏ ပြည်ထောင်စုဝန်ကြီး ဖြစ်သည်။
ထိုတာဝန်မတိုင်မီက သူသည် တပ်မတော် ကာကွယ်ရေးပစ္စည်းထုတ်လုပ်ရေးအရာရှိချုပ်ရုံး၏ ဒုတိယကာကွယ်ရေးပစ္စည်းထုတ်လုပ်ရေးအရာရှိချုပ်ဖြစ်ခဲ့သည်။
စစ်မှုထမ်းဘဝ ဦးကိုကိုလွင်သည် ရန်ကုန်စက်မှုတက္ကသိုလ်ကျောင်းဆင်းတစ်ဦးဖြစ်သည်။
အင်ဂျင်နီယာဘွဲ့ရရှိပြီးနောက် ဗိုလ်လောင်းသင်တန်းအမှတ်စဉ်(၇၁)သို့ တက်ရောက်ကာ စစ်မှုထမ်းသည်။
သူ၏ စစ်မှုထမ်းကာလသည် နှစ် ၃၀ကျော် ရှိသည်။
၎င်းသည် တိုက်ကြီးအခြေစိုက် ကပစ ၁၁ စက်ရုံမှူး၊ နေပြည်တော် ကာကွယ်ရေးပစ္စည်းထုတ်လုပ်ရေးအရာရှိချုပ်ရုံး ဌာနကြီးမှူး အစရှိသည့် တာဝန်များထမ်းဆောင်ပြီးနောက် ၂၀၁၅ ခုနှစ် နောက်ပိုင်း တွင် ကာကွယ်ရေးပစ္စည်းထုတ်လုပ်ရေးအရာရှိချုပ်ရုံး၏ ဒုတိယကာကွယ်ရေးပစ္စည်းထုတ်လုပ်ရေးအရာရှိချုပ်ဖြစ်လာခဲ့သည်။
ထိုတာဝန်ကို ၂၀၂၃ခုနှစ် ဩဂုတ်လ ၃ရက်နေ့ မတိုင်မီ အထိ ဗိုလ်ချုပ်အဆင့်ဖြင့် နောက်ဆုံးထမ်းဆောင်ကာ အငြိမ်းစားယူသည်။
သူသည် ဗိုလ်ချုပ်မှူးကြီး မင်းအောင်လှိုင် နှင့် နီးကပ်သော ဆက်ဆံရေးရှိသူဖြစ်သည်။
နေပြည်တော် မာရဝိဇယဘုရား တည်ဆောက်ရေးလုပ်ငန်းတွင် ဦးဆောင်တည်ဆောက်ပေးခဲ့သူများထဲတွင် သူလည်း ပါဝင်သည်။
ပြည်ထောင်စုဝန်ကြီး သူ့ကို နိုင်ငံတော်စီမံအုပ်ချုပ်ရေးကောင်စီက ၂၀၂၃ ဩဂုတ် ၃ ရက်တွင် စွမ်းအင်ဝန်ကြီးဌာန၏ ပြည်ထောင်စုဝန်ကြီး အဖြစ် ခန့်အပ်တာဝန်ပေးသည်။
၂၀၂၅ ခုနှစ်၊ ဇူလိုင်လ ၃၁ ရက်နေ့တွင် နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီး အသစ်ဖွဲ့စည်းလိုက်သော ဦးညိုစောအစိုးရတွင် စွမ်းအင်ဝန်ကြီး ရာထူးကို ဆက်လက် ခန့်အပ်ခံရသည်။
ဂုဏ်ပြုခံရခြင်း သူ့ကို ၂၀၁၆ ခုနှစ် မတ်လ ၁ရက်နေ့တွင် နိုင်ငံတော်သမ္မတရုံးက အမိန့်ကြော်ငြာစာအမှတ် ၂၄ /၂၀၁၆ ဖြင့် ဇေယျကျော်ထင်ဘွဲ့ ချီးမြှင့်သည်။
ယင်းအပြင် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ မင်းအောင်လှိုင်က အမိန့်ကြော်ငြာစာအမှတ် ၁၂၅ /၂၀၂၃ ဖြင့် ၂၀၂၃ ခုနှစ် ၊ ဇူလိုင်လ ၂၃ ရက်တွင်လည်း သရေစည်သူဘွဲ့ ထပ်မံချီးမြှင့်သည်။
မိသားစုဘဝ သူသည် အိမ်ထောင်သည်တစ်ဦးဖြစ်သည်။
ကိုးကား ကဏ္ဍ:မြန်မာနိုင်ငံ ဝန်ကြီးများ Category:မြန်မာ စစ်ဖက်ဆိုင်ရာ လူပုဂ္ဂိုလ်များ။
ဇနပဒဟူသော ပါဠိမှ ဇနပုဒ်ဖြစ်လာသည်။
ဇနပဒ (ပု) [ဇန+ပဒ။
တဒေကဒေသဘူတာ ပဒေသာ ပန ဇနပဒေါ ဇနာ ပဇ္ဇန္တိ ဧတ္ထ သုခဇီဝိကံ ပါပုဏန္တီတိ။
ဒီ၊ဋီ၊၁၊၃၁၇။
မ၊ဋီ၊၃၊၁၉၂။
] တိပိဋကအဘိဓာန် အတွဲ-၈ (၁) လူတို့၏-နေရာ-အရပ်၊ ဇနပုဒ်။
(က) စကြဝဠာ။
ယော တဿ စက္ကဝါဠပရိစ္ဆိန္နော ဇနပဒေါ။
ဒီ၊ဋ္ဌ၊၃၊၁၂၃။
ကာမံ ဇနာနံ မနုဿာနံ နိဝါသနဋ္ဌာနာဒိဘာဝေန ပတိဋ္ဌာဘူတော ဒေသဝိသေသော ဇနပဒေါတိ ဝုစ္စတိ။
ဣဓ ပန သပရိဝါရစတုမဟာဒီပသညိတော သဗ္ဗော ပဒေသော တထာ ဝုတ္တောတိ အာဟ “စက္ကဝါဠ ပရိစ္ဆိန္နော ဇနပဒေါ”တိ။
ဒီ၊ဋီ၊၃၊၁၂၄။
(ခ) ဇမ္ဗူဒိပ်။
ဣမသ္မိံ ဇနပဒေ မနုဿာနံ ကေသေ အဋ္ဌဓာ ဖာလိတေ တတော ဧကကောဋ္ဌာသပ္ပမာဏော ဥတ္တရကုရုနံ ကေသော။
အဘိ၊ဋ္ဌ၊၂၊၂၀။
သာရတ္ထ၊၂၊၂၅၂။
(ဇာ၊ဋ္ဌ၊၂၊၁၁၈။
) (ဂ) တိုင်း၊ နိုင်ငံ၊ ပြည်၊ တိုင်းကြီး၊ ကာသိတိုင်း ကောသလတိုင်း အစရှိသောတိုင်းကြီး။
(ဃ) ခရိုင်၊ နယ်ပယ်၊ တိုင်းငယ်၊ ကာသိတိုင်း, ကောသလတိုင်း စသော တိုင်းကြီးတို့၏ တစိတ်တဒေသအရပ်။
အဟံ ယာ ဣမသ္မိံ ဇနပဒေ ဇနပဒကလျာဏီတံ ဣစ္ဆာမိ၊ ကာမေမိ။
ဒီ၊၁၊၁၇၈၊ ၂၂၇။
မ၊၂၊၂၂၄။
ရဉ္စန္တိ အဋ္ဋံ ဘဇန္တိ ရာဇာနော ဧတေနာတိ ရဋ္ဌံ၊ ဧကဿ ရညော ရဇ္ဇဘူတကာသိကောသလာဒိမဟာဇနပဒါ။
ဇနာ ပဇ္ဇန္တိ သုခဇီဝိကံ ပါပုဏန္တိ ဧတ္ထာတိ ဇနပဒေါ၊ ဧကဿ ရညော ရဇ္ဇေ ဧကေကကောဋ္ဌာသဘူတာ ဥတ္တရပထဒက္ခိဏပထာဒိခုဒ္ဒကဇနပဒါ။
သီ၊ဋီ၊သစ်၊၂၊၂၉၂။
(မ၊၁၊၁၅၂။
မ၊၂၊၃၀၁။
မ၊၃၊၂၇၈။
အံ၊၁၊၁၆၀။
သုတ္တနိ၊၃၂၃၊ ၃၄၁၊ ၃၈၆။
ဇာ၊၂၊၅။
ဝိ၊ဋ္ဌ၊၁၊၅၁။
ဝိ၊ဋ္ဌ၊၂၊၁၆၀၊ ၁၉၈-၉။
ဝိ၊ဋ္ဌ၊၃၊၄၁၈။
ကင်္ခါ၊၁၆၀။
ဝိ၊သင်္ဂဟ၊၂၄၉။
ဒီ၊ဋ္ဌ၊၁၊၂၆၉၊ ၃၁၃။
ဒီ၊ဋ္ဌ၊၂၊၇၉၊ ၂၅၀။
မ၊ဋ္ဌ၊၃၊၂၉၃။
သံ၊ဋ္ဌ၊၁၊၂၂၂။
သံ၊ဋ္ဌ၊၃၊၂၁၊ ၇၉။
သံ၊ဋ္ဌ၊၂၊၈၃-၄၊ ၁၆၄။
အဘိ၊ဋ္ဌ၊၁၊၂၈၅။
အဘိ၊ဋ္ဌ၊၂၊၂၇၈၊ ၄၂၃-၄၊ ၄၆၆။
ဝိသုဒ္ဓိ၊၁၊၂၈၊ ၃၁၃။
ဓမ္မ၊ဋ္ဌ၊၁၊၈၁။
ဓမ္မ၊ဋ္ဌ၊၂၊၈၈။
သုတ္တနိ၊ဋ္ဌ၊၂၊၅၀၊ ၁၁၃။
ပေတ၊ဋ္ဌ၊၃၀၊ ၁၄၉။
အပ၊ဋ္ဌ၊၁၊၁၈၄။
အပ၊ဋ္ဌ၊၂၊၁၇၅၊ ၂၄၆။
စရိယာ၊ဋ္ဌ၊၉၈။
ဇာ၊ဋ္ဌ၊၁၊၂၁၄၊ ၂၇၄-၅၊ ၄၁၈။
ဇာ၊ဋ္ဌ၊၂၊၂၇၇၊ ၃၀၈။
ဇာ၊ဋ္ဌ၊၃၊၄၃၈။
ဇာ၊ဋ္ဌ၊၅၊၁၀၄၊ ၁၀၆၊ ၁၃၀-၁။
ဝဇိရ၊၃၃၅။
သာရတ္ထ၊၁၊၅၄။
သာရတ္ထ၊၂၊၃၆၇။
ဝိမတိ၊၁၊၂၉၈၊ ဝိမတိ၊၂၊၁၁၄၊ ၂၀၂။
ဒီ၊ဋီ၊၁၊၃၂၃။
သီ၊ဋီ၊သစ်၊၂၊၃၀၃။
မ၊ဋီ၊၂၊၁၈၇။
မ၊ဋီ၊၃၊၁၉၆။
သံ၊ဋီ၊၂၊၁၆၄၊ ၄၈၁။
) (င) အရပ် ဒေသ။
(င) အရပ်ဒေသ။
တေသု တေသု ဝါ ဇနပဒေသု ဥညာတံ ... အစိတ္တကတံ။
ဝိ၊၂၊၈။
(ဝိ၊၂၊၁၈၅။
ဝိ၊၃၊၂၈၇။
ဝိ၊၅၊၂၂၇။
သံ၊၃၊၄၀၅။
အံ၊၂၊၁၁၅။
အံ၊၃၊၆၀။
အဘိ၊ က ၈၂-၃-၄။
ဝိမာန၊၈၈-၉။
ဝိ၊ဋ္ဌ၊၁၊၄၈၊ ၅၂။
ဝိ၊ဋ္ဌ၊၂၊၁၄၇၊ ၂၉၅။
ဝိ၊ဋ္ဌ၊၃၊၃၈၊ ၉၉၊ ၁၀၀-၁-၂-၃။
ဝိ၊ဋ္ဌ၊၄၊၁၇၁။
ကင်္ခါ၊၈၅။
ဝိ၊ သင်္ဂဟ၊ ၄၅။
ဒီ၊ဋ္ဌ၊၁၊၁၅၆။
ဒီ၊ဋ္ဌ၊၂၊၂၅။
မ၊ဋ္ဌ၊၂၊၁၀၄၊ ၁၉၇။
အံ၊ဋ္ဌ၊၁၊၇၆၊ ၃၇၇။
ခုဒ္ဒက၊ဋ္ဌ၊၁၁၊ ၁၁၀။
ဣတိဝုတ်၊ဋ္ဌ၊၂၄၈။
ဝိမာန၊ဋ္ဌ၊၈။
၂၄၅၊ ၂၄၇။
ထေရ၊ဋ္ဌ၊၂၊၇၁-၂။
အပ၊ဋ္ဌ၊၁၊၆၀။
အပ၊ဋ္ဌ၊၂၊၂၁၈။
ဇာ၊ဋ္ဌ၊၁၊၅၈။
ဝဇိရ၊၃၄၃။
သာရတ္ထ၊၃၊၆၅။
ဝိမတိ၊၂၊၃၂၊ ၁၃၃။
ကင်္ခါ၊ဋီ၊သစ်၊၁၃၂၊ ၁၈၇။
) (၂) လူ၊ လူအပေါင်း။
(၂) လူ၊ လူအပေါင်း။
ယာဝဇီဝံ ရဋ္ဌံ ကရောန္တော ဇနပဒဿ ဝါ ပိယော မနာပေါ။
အံ၊၂၊၂၆၅။
ရဋ္ဌဘေဒေ စက္ကသမာရဠှာ ဇနပဒါ ပရိယာယန္တိ။
ဝိ၊ဋ္ဌ၊၃၊၇၄။
ဇနပဒါတိ ဇနကောဋ္ဌာသာ။
(မ၊ဋ္ဌ၊၂၊၁၅၃။
အံ၊ဋီ၊၁၊၁၁၃။
) တိုင်းကြီးတို့ကား အံ၊၁၊၂၁၃။
အံ၊၃၊၄၃၁-တို့၌ အင်္ဂတိုင်း, မဂဓတိုင်း, ကာသိတိုင်း, ကောသလတိုင်း, ဝဇ္ဇီတိုင်း, မလ္လတိုင်း, စေတိတိုင်း, ဝင်္ဂတိုင်း, ကုရုတိုင်း, ပဉ္စာလတိုင်း, မစ္ဆတိုင်း, သူရသေနတိုင်း, အဿကတိုင်း, အဝန္တိတိုင်း, ဂန္ဓာရတိုင်း ကမ္ဗောဇတိုင်း ဟု ၁၆-တိုင်း ပြဆိုသည်။
တနည်းအားဖြင့်- ဒီ၊၂၊၁၆၂။
ဒီ၊ဋ္ဌ၊၂၊၂၃၀-တို့၌ ကာသိတိုင်း, ကောသလတိုင်း, ဝဇ္ဇီတိုင်း, မလ္လတိုင်း, စေတိတိုင်း, ဝံသတိုင်း, ကုရုတိုင်း, ပဉ္စာလတိုင်း, မဇ္ဈတိုင်း, သူရသေနတိုင်း, အင်္ဂတိုင်း, မဂဓတိုင်း, ယောနကတိုင်း, ကမ္ဗောဇတိုင်း, အဿကတိုင်း, အဝန္တိတိုင်းဟု ၁၆-တိုင်း ပြဆိုသည်။
စူဠနိ၊၁၅၀-၌ အင်္ဂတိုင်း, မဂဓတိုင်း, ကလိင်္ဂတိုင်း, ကာသိတိုင်း, ကောသလတိုင်း, ဝဇ္ဇီတိုင်း, မလ္လတိုင်း, စေတိယတိုင်း, ဝံသတိုင်း, ကုရုတိုင်း, ပဉ္စာလတိုင်း, မစ္ဆတိုင်း, သူရသေနတိုင်း, အဿကတိုင်း, အဝန္တိတိုင်း, ယောနကတိုင်း, ကမ္ဗောဇတိုင်းဟု ၁၇-တိုင်း ပြဆိုသည်။